**„XII. LÁPI DISZNÓTOROS” NAGYECSEDEN**

**2019. február 16. (szombat)**

**Versenykiírás**

**Verseny: Sertések hagyományos módon történő feldolgozása**

**Húsfeldolgozás, disznótoros készítmények:**

* Hús feldolgozása, füstölésre és hűtésre alkalmassá tétele
* Toroskáposzta
* Hurka – kolbász
* Környezet kialakítása

**Versenyfeltételek:**

* Sertést mindenki hozhat magának, amelyet állatorvosi igazolással, marhalevéllel, állatorvosi bizonyítvánnyal és egyedi jelöléssel (azonosítható fülszám) kell ellátni, illetve a sertés megvásárolható a helyszínen, napi áron melynek igényét február 12-ig lehet leadni a nevezési lapon
* A versenyt, a feldolgozást a jelenlegi szabályok és a szakma szabályai alapján kell végezni!
* A gázpalackok használatára vonatkozó szabályokat be kell tartani!
* Csak elkábított állatot lehet elvéreztetni (3 percen belül). A sertés kábítása 6:30-7:30 óra között folyamatos.
* A bontás után elvégzett vizsgálatot (trichinella-tesztet) követően lehet a készítményekből fogyasztani.
* A keletkezett veszélyes hulladékot (bélgarnitúrák, szem, fülkivágás, papucs, stb.) zsákba össze kell gyűjteni és a verseny ideje alatt ATEV megsemmisítésre át kell adni.
* Az állatok feldolgozása során maradéktalanul be kell tartani az élelmiszerhigiéniai előírásokat.
* A csapatok a késztermékek kóstoltatása (amely nem kötelező) és kereskedelmi forgalomba hozása során kötelesek betartani a közegészségügyi és élelmiszerhigiéniai előírásokat, valamint a kereskedelemre vonatkozó szabályokat. A kóstoltatás és az árusítás kizárólag egyszerhasználatos eszközökkel történhet.

**Az egységes rendezvénysátrat biztosítjuk.**

Minden versenyző csapat saját maga gondoskodik a környezet kialakításáról, a feldolgozáshoz szükséges eszközökről és alapanyagokról. Az előkészítő munkálatokat február 15-én ( pénteken) lehet elvégezni, az őrzésről gondoskodunk.